CELEX: 32021D0322
Language: hu
Date: 2021-02-18 00:00:00
Title: A Tanács (EU) 2021/322 határozata (2021. február 18.) a Régiók Bizottsága egy póttagjának kinevezéséről

2021.2.24.   
               
               
                  HU
               
               
                  Az Európai Unió Hivatalos Lapja
               
               
                  L 64/1
               
            
         A TANÁCS (EU) 2021/322 HATÁROZATA
         (2021. február 18.)
         a Régiók Bizottsága egy póttagjának kinevezéséről
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 300. cikke (3) bekezdésére és 305. cikkére,
         tekintettel a Régiók Bizottsága összetételének megállapításáról szóló, 2019. május 21-i (EU) 2019/852 tanácsi határozatra (1),
         tekintettel a lengyel kormány javaslatára,
         mivel:
         
                     (1)
                  
                  
                     A Szerződés 300. cikkének (3) bekezdése előírja, hogy a Régiók Bizottsága a regionális és helyi testületek olyan képviselőiből áll, akik valamely regionális vagy helyi testületben választással nyert képviselői megbízatással rendelkeznek, vagy valamely választott testületnek politikai felelősséggel tartoznak.
                  
               
                     (2)
                  
                  
                     A Szerződés 305. cikke úgy rendelkezik, hogy a Régiók Bizottsága tagjait és azonos számú póttagjait az egyes tagállamok javaslatai alapján a Tanács nevezi ki öt évre.
                  
               
                     (3)
                  
                  
                     A Régiók Bizottsága tagjainak és póttagjainak hivatali ideje 2020. január 25-én lejárt, ezért ki kell nevezni a Régiók Bizottsága új tagjait és póttagjait.
                  
               
                     (4)
                  
                  
                     A Tanács 2019. december 10-én a tagállamok javaslatai alapján elfogadta az (EU) 2019/2157 határozatot (2). E határozatban a 2020. január 26-tól 2025. január 25-ig tartó időszakra kinevezte a cseh, a dán, az észt, a ciprusi, a lett, a luxemburgi, a holland, az osztrák, a román, a szlovén, a szlovák és a svéd kormány által javasolt tagokat és póttagokat. Szintén az (EU) 2019/2157 határozattal a Tanács ugyanerre az időszakra kinevezte a belga kormány által javasolt három tagot, a német kormány által javasolt 21 tagot és 20 póttagot, az ír kormány által javasolt nyolc tagot és nyolc póttagot, a spanyol kormány által javasolt 16 tagot és 16 póttagot, az olasz kormány által javasolt 10 tagot és 14 póttagot, a máltai kormány által javasolt négy tagot és négy póttagot, valamint a finn kormány által javasolt nyolc tagot és nyolc póttagot.
                  
               
                     (5)
                  
                  
                     A Tanács 2020. január 20-án a tagállamok javaslatai alapján elfogadta az (EU) 2020/102 határozatot (3). E határozattal a 2020. január 26-tól 2025. január 25-ig tartó időszakra kinevezte a görög, a francia, a horvát, a litván, a magyar és a portugál kormány által javasolt tagokat és póttagokat, valamint a belga kormány által javasolt négy tagot és négy póttagot, a bolgár kormány által javasolt egy tagot, az ír kormány által javasolt egy tagot és egy póttagot, a spanyol kormány által javasolt egy tagot és egy póttagot, az olasz kormány által javasolt 14 tagot és 10 póttagot, továbbá a lengyel kormány által javasolt 21 tagot és 20 póttagot.
                  
               
                     (6)
                  
                  
                     A Tanács 2020. február 3-án a tagállamok javaslatai alapján elfogadta az (EU) 2020/144 határozatot (4). E határozattal a 2020. január 26-tól 2025. január 25-ig terjedő időszakra kinevezte a spanyol kormány által javasolt négy tagot és négy póttagot, valamint a finn kormány által javasolt egy tagot és egy póttagot.
                  
               
                     (7)
                  
                  
                     A Tanács 2020. március 26-án a tagállamok javaslatai alapján elfogadta az (EU) 2020/511 határozatot (5). E határozattal a 2020. január 26-tól 2025. január 25-ig terjedő időszakra kinevezte a belga kormány által javasolt öt tagot és nyolc póttagot, a német kormány által javasolt egy póttagot, valamint a máltai kormány által javasolt egy tagot.
                  
               
                     (8)
                  
                  
                     A Tanács 2020. június 8-án – az Egyesült Királyságnak az Unióból való, jogilag 2020. február 1-jén hatályossá vált kilépését követően – az (EU) 2019/852 határozat és a tagállamok javaslatai alapján elfogadta az (EU) 2020/766 határozatot (6). E határozattal a 2020. február 1-jétől 2025. január 25-ig terjedő időszakra kinevezte az észt kormány által javasolt egy további tagot és egy további póttagot, a ciprusi kormány által javasolt egy további tagot és egy további póttagot, valamint a luxemburgi kormány által javasolt egy további tagot és egy további póttagot.
                  
               
                     (9)
                  
                  
                     A Tanács 2020. július 30-án a tagállamok javaslatai alapján elfogadta az (EU) 2020/1153 határozatot (7). E határozattal a 2020. január 26-tól 2025. január 25-ig terjedő időszakra kinevezte a bolgár kormány által javasolt 11 tagot és 12 póttagot, a német kormány által javasolt három tagot és három póttagot, valamint a máltai kormány által javasolt póttagot. E határozattal a 2020. február 1-jétől 2025. január 25-ig terjedő időszakra kinevezte a ciprusi kormány által javasolt egy póttagot, valamint a luxemburgi kormány által javasolt egy póttagot is.
                  
               
                     (10)
                  
                  
                     A lengyel kormány 2020. december 17-én javaslatot tett a póttagok közötti, Lengyelország számára fenntartott, még be nem töltött helyre. Az említett póttagot a hivatali idő hátralévő részére, azaz a 2025. január 25-ig tartó időszakra kell kinevezni,
                  
               ELFOGADTA EZT A HATÁROZATOT:
         
            1. cikk
            A Tanács a hivatali idő hátralévő részére, azaz a 2025. január 25-ig tartó időszakra a Régiók Bizottsága póttagjává nevezi ki az alábbi személyt:
            
                         
                     
                     
                        POLSKA
                     
                  
                         
                     
                     
                        Adam BANASZAK
                     
                  
                         
                     
                     
                        Member of a Regional Assembly: Sejmik Województwa Kujawsko – Pomorskiego.
                     
                  
         
            2. cikk
            Ez a határozat az elfogadásának napján lép hatályba.
         
         
            Kelt Brüsszelben, 2021. február 18-án.
            
               
                  a Tanács részéről
               
               
                  az elnök
               
               A. P. ZACARIAS
            
         
         
            (1)  HL L 139., 2019.5.27., 13. o.
         
         
            (2)  A Tanács (EU) 2019/2157 határozata (2019. december 10.) a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről (HL L 327., 2019.12.17., 78. o.).
         
            (3)  A Tanács (EU) 2020/102 határozata (2020. január 20.) a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről (HL L 20., 2020.1.24., 2. o.).
         
            (4)  A Tanács (EU) 2020/144 határozata (2020. február 3.) a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről (HL L 32., 2020.2.4., 16. o.).
         
            (5)  A Tanács (EU) 2020/511 határozata (2020. március 26.) a Régiók Bizottsága tagjainak és póttagjainak a 2020. január 26-tól 2025. január 25-ig tartó időszakra történő kinevezéséről (HL L 113., 2020.4.8., 18. o.).
         
            (6)  A Tanács (EU) 2020/766 határozata (2020. június 8.) a Régiók Bizottsága tagjainak és póttagjainak a 2020. február 1-től 2025. január 25-ig tartó időszakra történő kinevezéséről (HL L 187., 2020.6.12., 3. o.).
         
            (7)  A Tanács (EU) 2020/1153 határozata (2020. július 30.) a Régiók Bizottsága tagjainak és póttagjainak kinevezéséről (HL L 256., 2020.8.5., 12. o.).